Greatest Hits (ABBA)

***Greatest Hits*** je kompilácia švédskej popovej skupiny ABBA. Jej pôvodná verzia vyšla v roku 1975 v Škandinávii, v roku 1976 bol publikovaná v ostatných krajinách sveta. Na neskorších edíciách tohto hudobného albumu sa nachádzala aj nahrávka singla „Fernando“

Vydanie *Greatest Hits* bolo oficiálnou škandinávskou odpoveďou na vydávanie podobných výberoviek vydavateľmi celej Európy. Napríklad v tomto čase vydalo francúzske vydavateľstvo Disques Vogue kompiláciu *ABBA's Greatest Hits*, či západonemecký Polydor vydal *[[The Best Of ABBA]]*. Výberovka *Greatest Hits* sa hneď po svojom zverejnení v roku 1976 stala najpredávanejším hudobným albumom v Spojenom kráľovstve a je v tejto krajine zároveň aj druhým najpredávanejším albumom ktorý skupina ABBA vydala. V rebríčku UK Albums Chart sa držal 130&nbsp;týždňov a v Spojených štátoch sa stal platinový. Nástupcom tejto kompilácie sa stal *[[Greatest Hits Vol. 2 (ABBA)|Greatest Hits Vol. 2]]*. Po vydaní tejto druhej kompilácie si prvá vyslúžila neoficiálny názov „Greatest Hits Volume 1“. 

Vo výbere albumu sú nahrávky z prvých troch albumov skupiny. Sú to väčšinou ich oficiálne single. Napriek titulu kompilácie, „greatest“, iba polovica nahrávok sa dostala na vrcholy hitparád niektorých krajín sveta. Nahrávka „Dance (While The Music Still Goes On)“ dokonca ani ako singel nevyšla, a nedostala sa do nijakého hudobného rebríčka. Vrcholmi zbierky skladieb sú: „Waterloo“, „SOS“, „Mamma Mia“, neskôr aj „Fernando“, ktoré sa dostali do Top&nbsp;10 hitparád najdôležitejších hudobných trhov (z nich iba „Waterloo“ bodovala v Top&nbsp;10 v USA). Medzi úspešné patria aj nahrávky „I Do, I Do, I Do, I Do, I Do“, „Honey Honey“, „Hasta Mañana“ a „So Long“. Paradoxne tento album nemal úspech v Austrálii, kde sa dostal na hudobnom trhu do konkurenčného konfliktu s miestnou výberovkou, ktorá tam vyšla pod titulom *[[The Best Of ABBA]]*. Kompilácia *Greatest Hits* mala napriek všetkému obrovský úspech. Akurát v časopise *[[Rolling Stone]]* na jeho adresu padlo v recenzii vyjadrenie, že „každý, kto tento album dokáže kompletne bez vynechania polovice nahrávok počúvať celý paťkrát, nie je človek, ale android“.

Album *Greatest Hits* vyšiel s dvoma verziami obalu. Obidve mali vnútornú (otváraciu) časť, ktorá sa anglicky nazýva „gatefold“. Bizardnú pôvodnú švédsku výtvarnú verziu obalu navrhol grafik Hans Arnold. V roku vydania kompilácie bol návrh navrhnutý na cenu za obal roka. Originálna grafika však nebola použitá vo všetkých krajinách. V niektorých, vrátane Spojeného kráľovstva a Spojených štátov, bola použitá verzia s fotografiou párov členov kapely sediacich v jesennej atmosfére na lavičke v parku. Benny a Frida sa bozkávajú a Björn číta noviny, kým Agnetha beznádejne hľadí do kamery. Vo verzii s obalom od Arnolda, bola fotografia súčasťou gatefoldu.

## Zoznam skladieb
Všetky piesne napísali a zložili Benny Andersson &amp; Björn Ulvaeus, okrem nižšie uvedených výnimiek.
;Strana A
#„SOS“ (B. Andersson, S. Anderson, B. Ulvaeus) – 3:22
#„He Is Your Brother“ – 3:17
#„Ring Ring“ (B. Andersson, S. Anderson, B. Ulvaeus, N. Sedaka, P. Cody) – 3:03
#„Hasta Mañana“ (B. Andersson, S. Anderson, B. Ulvaeus) – 3:09 
#„Nina, Pretty Ballerina“ – 2:52
#„Honey, Honey“ (B. Andersson, S. Anderson, B. Ulvaeus) – 2:55
#„So Long“ – 3:06
;Strana B
#„I Do, I Do, I Do, I Do, I Do“ (B. Andersson, S. Anderson, B. Ulvaeus) – 3:15
#„People Need Love“ – 2:43
#„Bang-A-Boomerang“ (B. Andersson, S. Anderson, B. Ulvaeus) – 3:02
#„Another Town, Another Train“ – 3:10
#„Mamma Mia“ (B. Andersson, S. Anderson, B. Ulvaeus) – 3:32
#„Dance (While The Music Still Goes On)“ – 3:05
#„Waterloo“ (B. Andersson, S. Anderson, B.  Ulvaeus) – 2:42

## Zoznam skladieb (verzia pre USA)
Všetky piesne napísali a zložili Benny Andersson &amp; Björn Ulvaeus, okrem nižšie uvedených výnimiek.
;Strana A
#„SOS“ (B. Andersson, S. Anderson, B. Ulvaeus) – 3:22
#„He Is Your Brother“ – 3:17
#„Ring, Ring“ (B. Andersson, S. Anderson, B. Ulvaeus, N. Sedaka, P. Cody) – 3:03
#„Another Town, Another Train“ – 3:10
#„Honey, Honey“ (B. Andersson, S. Anderson, B. Ulvaeus) – 2:55
#„So Long“ – 3:06
#„Mamma Mia“ (B. Andersson, S. Anderson, B. Ulvaeus) – 2:54
;Strana B
#„I Do, I Do, I Do, I Do, I Do“ (B. Andersson, S. Anderson, B. Ulvaeus) – 3:15
#„People Need Love“ – 2:43
#„Waterloo“ (B. Andersson, S. Anderson, B. Ulvaeus) – 2:42
#„Nina, Pretty Ballerina“ – 2:52
#„Bang-A-Boomerang“ (B. Andersson, S. Anderson, B. Ulvaeus) – 3:02
#„Dance (While The Music Still Goes On)“ – 3:05
#„Fernando“ – 4:15

## Referencie

*

Kategória:Kompilačné albumy z 1975
Kategória:Albumy skupiny ABBA